Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 216/13/5505	Liptovský Mikuláš, 12.12.2013
EEČ : 2-39-544-2013

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov v spolupáchateľstve podľa § 20 Trestného zákona a porušovanie domovej slobody podľa § 194 odsek 1 Trestného zákona v spolupáchateľstve podľa § 20 Trestného zákona

Rozhodol: 	prokurátorka Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinení zaviazali: 412,32 € 
b.	Peňažná suma určená na všeobecne prospešné účely: obv. XXXXX - 70,- €, obv. XXXXX 70,- € 
c.	Konkrétny adresát peňažnej sumy určenej na všeobecne prospešné účely: Základná škola Kvačany, 032 24  Kvačany 227, IČO: 37813455 
d.	Suma odovzdaná štátu na peňažnú pomoc obetiam trestnej činnosti: obv. XXXXX - 35,- €, obv. XXXXX - 35,- € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-XXXXX
1/ V období od 25. 3. 2013 do 1. 4. 2013 po vzájomnej dohode preskočili oplotenie pozemku zo zadnej strany, ktorý sa nachádza po pravej strane miestnej komunikácie vedúcej do obce XXXXX, okres XXXXX, na ktorom je umiestnená rekreačná chata bez popisného čísla, kde presne nezisteného dňa od 25. 3. 2013 v čase okolo 17.30 hod. nadvihli plastovú roletu na okne zo zadnej strany chaty a doskou, ktorú našli pri drevenej kôlni na uvedenom pozemku, rozbili dvojitú sklenenú výplň okna, cez takto vzniknutý otvor si kľučkou otvorili okno, cez ktoré vznikli do priestoru chaty, odkiaľ odcudzili plynovú pec neznámej značky, posteľné obliečky, model RCR vrtuľníka zn. Blade, veľkosti cca 20 cm s diaľkovým ovládačom zn. Spektrum, typ DX6i, sivočiernej farby, model RCR vrtuľníka z polystyrénu nezistenej značky bielej farby, veľký okolo 70 cm s diaľkovým ovládačom, turistickú lampu sivozelenej farby s kompasom vo vrchnej časti nezistenej značky, svietiacu baterku nezistenej značky zelenej farby s nabíjačkou čiernej farby zn. EMOS, typ LG090030EP, strieborný plastový kufrík s nápisom Power fix profi s obsahom 9 kusov skrutkovačov zn. S+K s rúčkou čiernočervenej farby a jedným skrutkovačom s rúčkou červenozelenej farby, látkový obal bielozelenej farby na DVD s obsahom 114 ks DVD nosičov rôznych titulov, rádio na baterky neznámej značky červenej farby, 1 ks 0,7 l fľašu s obsahom alkoholu Tatranský čaj, 1 ks 0,7 l fľašu s obsahom alkoholu Spišská hruška, 1 ks jednolitrovú fľašu s obsahom alkoholu Fernet citrus, 2 ks pánskych parfumov nezistenej značky, 2 ks dámskych parfumov nezistenej značky, motocyklovú prilbu zn. Airoh Helmet veľkosti XS 53-54, čiernej farby, 1 malú koženú loptu zn. Adidas, 1 malú koženú loptu s logom NHL, presne XXXXX množstvo potravín a sladkostí a drevený erb, kde uvedené veci z chaty vyniesli cez okno a tieto odložili do jamy na kopci medzi obcami XXXXX následne prešli pešo do obce XXXXX, kde si v humne XXXXX časť odcudzených vecí rozdelili,

následujúci deň presne nezisteného dňa od 25. 3. 2013 po tom, čo vnikli do chaty bez popisného čísla v k. XXXXX prišli spoločne na motocykli v čase okolo 18.00 hod. na kopec medzi obcami XXXXX kde motocykel nechali zaparkovaný na kopci pri transformátore, prešli pešo ku pozemku, ktorý sa nachádza po pravej strane miestnej komunikácie vedenej do obce XXXXX, na ktorom je umiestnená rekreačná chata bez popisného čísla, znovu zo zadnej strany pozemku preskočili oplotenie pozemku, kde XXXXX chcel otvoriť dvere na drevenej kôlni, ktorá sa nachádza v zadnej časti pozemku za chatou, kde ako otváral dvere, zlomil kľučku zámku dverí, následne doskou, ktorú našli pri drevenej kôlni deň predtým, podpáčili drevené dvere na kôlni, ktoré za použitia sily vysadili z pántov, čím došlo k poškodeniu drevených dverí v oblasti horného pántu a následne z drevenej kôlne odcudzili gola račňu nezistenej značky s 11 kusov nádstavcov rôznych veľkostí, presne XXXXX množstvo lepiacich a izolačných pások, 2 ks spacákov neznámej značky, golfovú palicu zn. Rapture ping, veľkosti č. 8 s čiernou rúčkou, 1 ks 20 l plastový kanister zn. Sheron, čiernej farby, v ktorom sa nachádzalo presne XXXXX množstvo benzínu, sekeru s plastovou rukoväťou žltočiernej farby nezistenej značky, kde tieto veci odniesli k jame na kopci medzi obcami XXXXX  kde mali odstavený motocykel, následne naložili veci, ktoré odcudzili z chaty deň predtým, spoločne s vecami, ktoré odcudzili z drevenej kôlne a s vecami odišli na motocykli do miesta ich trvalého bydliska a následne o 2 až 3 dni sa vrátili do drevenej kôlne, odkiaľ odcudzili 2 ks plechoviek s farbou, čím poškodenému XXXXX, nar. XXXXX bytom XXXXX, XXXXX, spôsobili odcudzením škodu vo výške 1.535,42 € a poškodením škodu vo výške 144,50 €,

2/ dňa 28. 3. 2013 v čase okolo 17.30 hod. po vzájomnej dohode prišli na pozemok rodinného domu č. XXXXX v obci XXXXX, okres XXXXX, kde zo sypárne, ktorá sa nachádza za rodinným domom, vzali originálny náhradný kľúč od vchodových dverí rodinného domu, týmto kľúčom si odomkli riadne uzamknuté vchodové dvere a vnikli do domu, kde zo spálne odcudzili spod matraca fotelky finančnú hotovosť 250,- €, zo šuplíka kuchynskej linky odcudzili 1 balíček cigariet zn. RGD red a zo sekretára v obývacej izbe odcudzili 2 litrové fľaše alkoholu Fernet, najmenej 1 fľašu alkoholu zn. Napoleon, kde tieto veci si medzi sebou rozdelili,

3/ 6. 4. 2013 v čase od 16.00 hod. do 18.00 hod. po vzájomnej dohode znova prišli na pozemok rodinného domu č. XXXXX v obci XXXXX, kde vyšli po strome, ktorý sa nachádza pred vchodom  rodinného domu na striešku, ktorá je nad vchodovými dverami a zatlačili do dvojkrídlového dreveného okna, ktoré sa otvorilo a cez okno vošli do rodinného domu, kde z pôjda odcudzili 12 ks 0,7 litrových fliaš domácej hruškovice a zo sekretára v obývacej izbe odcudzili 1 fľašu alkoholu zn. Fernet a 1 fľašu alkoholu zn. Napoleon. Následne cez okno vyšli von, zliezli po strome a z kontajnera na sklo vybrali prázdne fľaše, tieto naplnili v potoku vodou a vrátili sa späť k rodinnému domu, kde po strome opäť vyliezli na striešku a cez okno vošli dnu, kde naplnené fľaše s čistou vodou položili na miesto, kde odcudzili vyššie uvedený alkohol, čím poškodenému XXXXX, nar. XXXXX, trvale bytom XXXXX, okres XXXXX, spôsobili škodu vo výške 412,32 €.  	

Odôvodnenie: 
	Poverený príslušník OO PZ v XXXXX dňa 1. 4. 2013 uznesením ORP-XXXXX začal podľa § 199 ods. 1 Trestného poriadku trestné stíhanie a dňa 12. 6. 2013 vzniesol obvinenie mladistvým XXXXX a XXXXX pre prečin krádeže podľa § 212 ods. 2 písm. a/ Tr. zákona v spolupáchateľstve podľa § 20 Tr. zákona pre skutok, ktorý spáchali od 25. 3. 2013 do 1. 4. 2013 - poškodený XXXXX a dňa 1. 6. 2013 uznesením ORP-XXXXX začal trestné stíhanie podľa § 199 ods. 1 Tr. poriadku a súčasne podľa § 206 ods. 1 Tr. poriadku vzniesol obvinenie ml. XXXXX a ml. XXXXX pre prečin krádeže podľa § 212 ods. 2 písm. a/ Tr. zákona a porušovania domovej slobody podľa § 194 ods. 1 Tr. zákona, spáchaných v spolupáchateľstve podľa § 20 Tr. zákona pre skutku spáchané 28. 3. 2013 a 6. 4. 2013 - poškodený XXXXX a pre skutky, ktoré sú uvedené vo výrokovej časti tohto uznesenia.
	Zo spisového materiálu som zistila, že v predmetnej veci sa koná o prečinoch, na ktoré zákon ustanovuje trest odňatia slobody, ktorých horná hranica neprevyšuje 5 rokov, tak ako to má na mysli ust. § 220 ods. 1 Tr. poriadku. 
	Obvinení mladiství XXXXX a XXXXX s poškodeným XXXXX a XXXXX dňa 21. 11. 2013 uzavreli zmier, v rámci ktorého vyhlásili, že spáchali skutky, za ktoré sú stíhaní. Poškodenému XXXXX spoločne uhradili škodu vo výške 412,32 €, poškodenému XXXXX spôsobenú škodu uhradila ALIANZ Slovenská poisťovňa, vo výške 998,- €, pričom nároky na náhradu škody u oboch poškodených sú uspokojené a preto s obvinenými uzavreli zmier. ALIANZ Slovenská poisťovňa si do skončenia prípravného konania neuplatnila náhradu sumy 998,- €, ktoré v rámci poistnej udalosti zaplatila poškodenému XXXXX. 
	Do pokladne Okresnej prokuratúry v Liptovskom Mikuláši zložila zákonná zástupkyňa ml. XXXXX XXXXX dňa 21. 11. 2013 peňažnú sumu vo výške 70,- € a zákonná zástupkyňa ml. XXXXX XXXXX zložila do pokladne Okresnej prokuratúry dňa 10. 12. 2013 peňažnú sumu 70,- €, z ktorých obaja obvinení chcú poukázať na peňažnú pomoc obetiam trestnej činnosti sumu 35,- € a peňažnú sumu vo výške 35,- € v prospech Základnej školy Kvačany, 032 24  Kvačany 227, IČO: 37813455, číslo účtu 8109618003/5600 Prima banka Slovensko, a. s., pobočka XXXXX.
	Táto suma je primeraná závažnosti spáchania trestných činov a mejetkovým pomerom mladistvých páchateľov. 
	Obvinení a poškodení s týmto spôsobom vybavenia veci vyslovili súhlas.
	Vzhľadom na povahu a závažnosť spáchaných prečinov, na mieru, akým bol dotknutý verejný záujem, na osobu obvinených, ich osobné a majetkové pomery, som toho názoru, že takýto spôsob rozhodnutia je pre oboch páchateľov postačujúci a preto som rozhodla tak, ako je uvedené vo výrokovej časti tohto uznesenia. 

Poučenie: 
Proti tomuto uzneseniu sťažnosť nie je prípustná. 

JUDr. Iveta Chovančíková
prokurátorka